Kanal Canigao

TI Kanal Canigao ket ti maysa a  lingsat kadagiti rehion ti Tengnga a Visayas ken Akindaya a Visayas iti Filipinas. Mangisina daytoy a lingsat kadagiti isla ti Bohol ken Leyte,  bayat a ti Lingsat Cebu ket isinana ti Bohol ken Cebu. Isu a ti Baybay Camotes ket maikapet iti Baybay Bohol babaen ti Kanal Canigao (daya ti Bohol) ken Lingsat Cebu  (laud ti Bohol).

Ti Raw-ang Adam , Raw-ang Abel Reef, Raw-ang Cain, ken Raw-ang Eve ket dagiti raw-ang ti korales a mabirukan iti daytoy a kanal. Mabirukan pay iti daytoy a kanal ti Babassit nga Isla ti Tood ken Isla Canigao.

Dagiti tabas ti klima 
Ti Kanal Canigao ket suheto ti napardas a panagbaliw dagiti tabas ti klima.

Kas maysa a tarabay, ti tabas ti klima ti Amihan ti Filipinas (ti nalamiis nga angin ti amianan-daya) ket mangrugi iti panawen ti Nobiembre wenno Disiembre ken agpatingga iti Mayo ken Hunio.  Nupay kasta, adda met dagiti mabalin a panagdumaduma manipud iti tinawen.

Iti amin a paset ti tawen, makasanay ti Filipinas ti laud wenno abagatan-laud nga angin; ti abagatan a laud a nepnep, a maibagbaga met a kas ti Habagat. Ti tiempo ti Habagat ket maibagbaga kas napudot ken nadam-eg a klima, kankanayon ti nakaro a panagtudtudo, ken ti agraraira nga angin ket manipud iti laud.

Ti kangrunaan a pannakaibaga ti panagiyallatiw a pagbaetan dagiti tabas ti tiempo ti Amihan ken Habagat ti ti panagiyallatiw ti turong ti angin. Kadagiti kaaduan a tawen daytoy a transision ket kellaat ken  mapasamak iti maysa a rabii. Kadagiti dadduma a tawen adda maysa paset ti panawen a mabalin a maysa lawas wenno dua a ti angin ket mamin adu a maiyallatiw iti pagbaetan dagiti tabas ti Amihan ken Habagat sakbay nga agtalinaay iti tabas para iti baro a tiempo.

Kitaen oay 
 Baybay Camotes — maysa kadagiti akin-uneg a baybay ti Filipinas.
 Lingsat Cebu — mangisina ti Bohol ken Cebu
 Igid ti Danajon — ti kaikaisuna a doble a bangen ti raw-ang iti Filipinas.

Dagiti nagibasaran

Dagiti akinruar a silpo 
 Kanal Canigao

Dagiti lingsat ti Filipinas
Baybay Bohol